**KÖRFORGÁSOS GAZDASÁG MENEDZSER MESTERKÉPZÉSI SZAK**

A mesterképzésbe történő belépésnél előzményként elfogadott szakok:

1.teljes kreditérték beszámításával vehető figyelembe: a Gazdálkodási és menedzsment (BSc); valamint a Műszaki menedzser (BSc) szakok.

2. meghatározott kreditek teljesítésével vehetők figyelembe továbbá: azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

A 2. pontban megadott oklevéllel rendelkezők esetén a mesterképzési képzési ciklusba való belépés minimális feltételei.

A mesterképzésbe való felvétel feltétele, hogy a hallgató az alapképzési tanulmányai alapján legalább 30 kredittel rendelkezzen az alábbiak szerinti 60 kreditből:

- természettudományi ismeretek (matematika, fizika, kémia, biológia, ökológia) 10 kredit;

- gazdasági és humán ismeretek (közgazdaságtan, jogi ismeretek, menedzsment, vállalati gazdaságtan, vezetés-szervezés, projektmenedzsment, kommunikáció, társadalomtudományi ismeretek, pénzügy, logisztika, számvitel, statisztika, EU ismeretek, emberi erőforrásgazdálkodás, marketing) 45 kredit;

- informatikai ismeretek (számítástechnika, információs rendszerek) 5 kredit

A mesterképzésbe való felvétel feltétele, hogy a hallgató a korábbi tanulmányai alapján a felsorolt területeken legalább 30 kredittel rendelkezzen. Mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint a mesterfokozat megszerzésére irányuló képzéssel együtt kell megszerezni.

Felzárkóztató modulok:

* Természettudományi felzárkóztató modul
* Gazdasági- és humán felzárkóztató modul
* Informatikai felzárkóztató modul

A kérelemhez csatolni kell a teljesítést igazoló dokumentumokat (leckekönyvi másolatot) és az elfogadtatni kívánt tárgy tematikáját. Nem kell kreditelismertetési eljárást kérni a Gazdálkodási és menedzsment (BSc); valamint a Műszaki menedzser (BSc) végzettséggel rendelkezőknek!!

Fontos, hogy a felvételihez rendelkezni kell az előírt kreditmennyiséggel, de nem pontos tárgynév megfelelésekre van szükség, hanem az ismeretkörök összhangjára. Így javasoljuk a legtöbb tárgytematika elküldését, hogy meglegyen a szükséges kreditmennyiség, még abban az esetben is, ha nem minden tárgy kerül elfogadásra.